গুৱাহাটীঃ কোভিড অতিমাৰীৰ সংহাৰ ৰূপ ধাৰণ কৰাৰ এই সময়ত ভাৰতবৰ্ষত বেছ চৰ্চা লাভ কৰা এটি বিষয় হৈছে ৰামদেৱ আৰু এলোপেথি চিকিৎসা পদ্ধতি। কিছুদিন পূৰ্বে স্বয়ম্ভু যোগগুৰু ৰামদেৱে এল'পেথিকক 'ষ্টুপিড ছায়েন্স' বুলি অভিহিত কৰিছিল। যাৰ ফলত সমগ্ৰ দেশজুৰি সৃষ্টি হৈছিল তীব্ৰ প্ৰতিক্ৰিয়াৰ। ৰামদেৱৰ ওপৰত উত্তৰাখণ্ডৰ ভাৰতীয় চিকিৎসা সংস্থা চমুকৈ IMA ৰুজু কৰিছিল এহেজাৰ কোটিটকীয়া মানহানিৰ গোচৰ। লগতে তেখেতক ৰাজহুৱা ভাৱে ক্ষমা খোজাৰ বাবে ১৫ দিনৰ সময়সীমা বান্ধি দিছিল। ক'ৰোনাৰ যোদ্ধা চিকিৎসকসকলক কৰা এই অপমানৰ বাবে অনেকে ৰামদেৱক গ্ৰেপ্তাৰ কৰিব লাগে বুলি দাবী উত্থাপন কৰিছিল। আনকি টুইটাৰতো এৰেষ্ট বাবা ৰামদেৱে,প্ৰৱঞ্চক ৰামদেৱ, ট্ৰেণ্ড কৰিছিল। আজি ইয়াৰ প্ৰত্যুত্তৰ দিলে বাবা ৰামদেৱে। সাংবাদিকৰ আগত বুধবাৰে ৰামদেৱে কয় যে কাৰো বাপেকেও তেওঁক গ্ৰেপ্তাৰ কৰিব নোৱাৰে। আমি এনে টুইটাৰ ট্ৰেণ্ডবোৰতকৈ সদায়েই শীৰ্ষত থাকিম বুলিহে তুলুঙা মন্তব্য কৰে ৰামদেৱে। উল্লেখযোগ্য যে ২০১১ চনত এই একেগৰাকী ব্যক্তিয়েই কিন্তু দিল্লী আৰক্ষীৰ গ্ৰেপ্তাৰৰ ভয়ত ৰামলীলা পথাৰৰ এখন প্ৰতিবাদী সভাৰ পৰা মহিলাৰ পোছাক পিন্ধি পলায়ন কৰিছিল।
আমাৰ লক্ষ্য 'News Next One'ক মুক্ত আৰু স্বতন্ত্ৰ সংবাদ প্ৰতিষ্ঠান হিচাপে গঢ়ি তোলা। কিন্তু আপোনাৰ আৰ্থিক সহায় অবিহনে মুক্ত আৰু স্বতন্ত্ৰ সাংবাদিকতা কৰাতো আমাৰ পক্ষে অসম্ভৱ। সোঁতৰ বিপৰীতমুখী এই সাংবাদিকতাৰ ধাৰা অব্যাহত ৰাখিবলৈ আমাক আৰ্থিকভাৱে সহায় কৰক। আমাৰ বেংক একাউণ্ট নম্বৰঃ NEWSNEXTONE.COM, A/C No: 50200046365374, IFSC: HDFC0000758, HDFC BANK, Noonmati Branch।
Thank you for contacting us!
© News Next One. All rights Reserved. Contact editor@newsnextone.com for any query. Powered by: Rongjeng Technologies.
